b'\n_START_ARTICLE_\nPetar \xc5\xbdivkovi\xc4\x87\n_START_SECTION_\n\xc5\xbdivljenje\n_START_PARAGRAPH_\nSodeloval je pri strmoglavljenju dinastije Obrenovi\xc4\x87ev (1903). Leta 1917 je bil postavljen za komandanta kraljeve garde, 1923 je napredoval v divizijskega generala, pozneje v armadnega generala. Bil je znan kot oseba posebnega zaupanja kralja Aleksandra I. Kara\xc4\x91or\xc4\x91evi\xc4\x87a in kot poslu\xc5\xa1ni izvr\xc5\xa1itelj kraljevih politi\xc4\x8dnih smernic. Med kraljevo diktaturo in do 1932 je bil predsednik vlade in notranji minister. V Jevti\xc4\x87evi vladi in prvi Stojadinovi\xc4\x87evi vladi je bil minister za vojsko in mornarico; 7. marca 1936 je bil odstavljen s polo\xc5\xbeaja ministra v Stojadinovi\xc4\x87evi vladi. Sodeloval je pri formiranju JNS in se 28. junija 1936 pustil izvoliti za njenega predsednika. Aprila 1941 je od\xc5\xa1el v emigracijo in bil \xc4\x8dlan emigrantske vlade. Leta 1946 ga je nova jugoslovanska oblast obsodila na smrt. Umrl je v Parizu.'